Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3081

20. A regionális és a régiók közötti elérhetõség javítása Közúthálózatunk sûrûsége alapvetõen megfelel az ország fejlettségének és igényeinek, de számos fontos kapcsolati elem hiányzik. Ez többek között azt jelenti, hogy a közlekedõk esetenként jelentõs kerülõre kényszerülnek. A közúthálózat hatékony mûködése szempontjából mindenképpen szükséges e hiányzó kapcsolati elemek megépítése. Ezeken a nagyobb vagy fontosabb forgalmi áramlatok gyorsabban, biztonságosabban és megbízhatóbban, a környezetre gyakorolt negatív hatások minimalizálásával tudnak lebonyolódni. Pótolni kell közúthálózat hiányzó kapcsolati elemeit. A térségi-regionális elérhetõség szintjének javításához alapvetõ fontosságú a transzeurópai közlekedési folyosókhoz kapcsolódó, azokat haránt irányban összekötõ gyorsforgalmi utak, fõutak fejlesztése. Elengedhetetlen az európai közlekedési folyosók által nem érintett, közlekedési szempontból elzárt térségek elérését javító gyorsforgalmi hálózati elemek kiépítése, a jelenlegi rendszer kiegészítése a forgalmi igényeknek megfelelõ, jelentõs útvonal-rövidülést eredményezõ elemekkel. Sürgetõ feladat a meglévõ úthálózat felújítása, korszerûsítése. Bõvíteni kell a meglevõ úthálózatot, különösen azokon a szakaszokon, ahol 5000 E jármû/nap értéknél nagyobb a forgalom, illetve újabb hidakat és a hozzájuk kapcsolódó úthálózatot is kell építeni vagy felújítani. További fontos feladat a számos akadállyal (útcsatlakozás, vasúti átjárók), belterületi szakasszal nehezített útvonalak fejlesztése, a hiányzó határátkelõk kiépítése és a meglévõk fejlesztése, ami a szomszédos országokkal való jobb együttmûködést is szolgálja, a rossz elérhetõségbõl adódóan hátrányos helyzetû települések, fõként a zsáktelepülésekre vezetõ utak megépítése. A burkolatmegerõsítési program révén az EU-csatlakozási szerzõdésben vállalt kötelezettségnek megfelelõen a közúthálózat burkolatát alkalmassá kell tenni a 115 kN tengelyterhelésû jármûvek forgalmára. Összekötõ gyorsforgalmi utakra van szükség A közforgalmú közlekedés térvesztésének megállításához, a tömegközlekedéssel történõ utazási idõk csökkentéséhez és a jobb szolgáltatási színvonal eléréséhez elengedhetetlenné válik a közlekedési ágazatok (közút, vasút, egyéb) kínálatának összehangolása regionális, térségi és agglomerációs szinten, ami a gazdaságos üzemeltetést és fenntarthatóságot is elõsegíti. Ennek eszköze a közlekedési szövetségek létrehozása lehet a helyi és helyközi (elõvárosi) személyszállítási feladatok összehangolására (menetrendek illesztése, egységes tarifarendszer kialakítása). Ezt szolgálja még a régiók közötti összehangolt közösségi szolgáltatások megszervezése, ezek feltételeinek – ideértve a finanszírozási feltételeket is – biztosítása (közút, vasút), illetve regionális közforgalmú hatósági rendszer kialakítása. Össze kell hangolni a tömegközlekedési ágazatok kínálatát Egyre növekvõ szerephez jutnak a regionális elérhetõség javításában a regionális repülõterek. A regionális repülõterek fejlesztésének egyaránt kell szolgálnia a szolgáltatások színvonalának javulását, illetve a repülõterek infrastruktúrájának fejlesztését. Fejleszteni kell a regionális repülõterek szolgáltatási színvonalát és infrastruktúráját

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes